केशवाचार्य महाराज आए, कल से होगी भागवत कथा
खंडवा | श्रीमद् भागवत कथा ज्ञान यज्ञ समिति द्वारा 26 दिसंबर से नवचंडी धाम पर भागवत कथा की जाएगी। इसमें स्वामी केशवाचार्य महाराज वाराणसी कथा का वाचन करेंगे। कथा स्थल पर 20 हजार श्रद्धालुओं के लिए पंडाल तैयार हो गया है। गुरुवार को केशवाचार्य बालक स्वामी जी का आगमन रात 8 बजे हुआ। स्वामी जी की अगवानी समिति के पदाधिकारियों ने की। शनिवार को शोभायात्रा के साथ कथा का शुभारंभ नवचंडी धाम पर होगा। कथा स्थल पर पहुंचने के लिए श्रद्धालुओं के लिए पड़ावा हनुमान मंदिर, बजरंग चौक जैन मंदिर, माता चौक माता मंदिर से 12.30 बजे बसें रवाना होंगी। कथा समाप्त होने पर इसी स्थान पर बसें श्रद्धालुओं को छोड़ेगी।
परमपूज्य केशवाचार्य बालक स्वामी महाराज बडग़ांव भीला रोड स्थित गंगराड़े धर्मशाला में विराजमान रहेंगे।
hin_Deva hin_Deva hin_Deva